[{"text_idx": "#000001", "text": "Olympus on hetkel turul va\u0308ljas vaieldamatult u\u0308htede ilusaimate kaameratega ning ka\u0308esoleva u\u0308levaate subjektiks on neist soodsaim, igapa\u0308evapildistajatele suunatud PEN Lite E-PL8. Tegu on u\u0308likauni PEN-F mudeli va\u0308iksema sugulasega, mis pakub oma va\u0308ikses kestas va\u0308ga palju neile, kes soovivad paremat pildikvaliteeti ning funktsionaalsust kui kompaktkaamerad pakkuda suudavad. Ta\u0308htsaima omadusena toob E-PL8 loomulikult vo\u0303imaluse vahetada objektiive."}, {"text_idx": "#000002", "text": "Esmalt kaamerat karbist va\u0308lja vo\u0303ttes ja\u0308a\u0308b sellest hea mulje. Kuigi kallimad mudelid tunduvad ka\u0308es koheselt tummisemad kui E-PL8, ei saa siiski o\u0308elda et see tekitaks va\u0308himatki ebakindlust. Esiku\u0308ljel on ko\u0303rgem nahkimitatsiooniga koht, kuhu so\u0303rmed toetada ning tagaku\u0308ljel on po\u0308idla jaoks va\u0308ga mugav koht tehtud, seega kaamera istub ka\u0308tte ilusti ning ka suuremate ka\u0308tega ei teki probleemi kaamera ka\u0308sitlemisel."}, {"text_idx": "#000003", "text": "Kuna kaamera on siiski suunatud igapa\u0308evapildistajatele ning algajatele fotohuvilistele, pole seda u\u0308le ujutatud erinevate valikuketaste ning nuppudega. Esiku\u0308lg on kaetud nahka meenutava plastikuga ning u\u0308leval paremal ilutseb stiilse fondiga kuldne kiri \u201cOlympus PEN\u201d. Kaamera peal on rez\u030ciimi valikuketas, kasutaja poolt seadistatav reguleerimisketas, loomulikult pa\u0308a\u0308stik ning veel ka sisse-va\u0308lja lu\u0308litamiseks nupp. Kaamera tagaku\u0308ljel aga on elementaarsete seadistuste muutmiseks, video tegemiseks ning ekraanil kuvatava info muutmise nupud. Seega ko\u0303ik on lihtne ning loogiline. Plusspoolena saab va\u0308lja tuua, et veidi vilunumad kasutajad saavad lisaks Fn nupule muuta ka teiste nuppude funktsionaalsust ning pikema kasutamise ka\u0308igus kindlasti tekivad igau\u0308hel ka ta\u0308htsamad personaalsed funktsioonid, mida on mugavam kiiresti u\u0308he nupuvajutusega ette manada."}, {"text_idx": "#000004", "text": "Samuti aitab kompaktsust ning esteetilist va\u0308limust sa\u0308ilitada keresse integreeritud va\u0308lgu puudumine. Kel seda tarvis, on eraldi va\u0308lk komplektis kaasas."}, {"text_idx": "#000006", "text": "Va\u0308lgupesast vasakule ei ja\u0308a\u0308 enam u\u0308htegi lu\u0308litit"}, {"text_idx": "#000007", "text": "Kaameramenu\u0308u\u0308 sirvimine vo\u0303ib esmapilgul tunduda keeruline kuid kartma ei pea. Tegelikult on selle u\u0308lesehitus u\u0308pris loogiline ning kaamera erinevaid funktsioone ho\u0303lmavad valikuvo\u0303imalused on kenasti kategooriate ja\u0308rgi va\u0308lja toodud. Samuti liikudes erinevate seadistuste vahel, hu\u0308ppab ekraanil ette lu\u0308hike seletus, mis aitab kui kasutaja ei ole fototerminitega tuttav."}, {"text_idx": "#000008", "text": "Ekraan on puutetundlik, mis lisab u\u0308he olulise funktsiooni \u2014 teravuspunkti valimine on sel moel oluliselt lihtsam kui suunanuppudega klo\u0303psimine."}, {"text_idx": "#000009", "text": "Pole palju kaameraid, mis tooksid endaga ka eestikeelse menu\u0308u\u0308"}, {"text_idx": "#000010", "text": "Sellise elustiilikaamera puhul kaasneb ka va\u0308ga palju enesepildistamist ning -filmimist. Selle lihtsustamiseks on vo\u0303imalik ekraani po\u0308o\u0308rata enda poole. Ekraani asendi ja\u0308rgi tunneb kaamera a\u0308ra, mida soovitakse teha ning lu\u0308litub u\u0308mber selfie-rez\u030ciimile. Seeja\u0308rel kuvab kaamera ekraanile pa\u0308a\u0308stikunupu ja sa\u0308rikompensatsiooni ning fu\u0308u\u0308silist pa\u0308a\u0308stikut ei pea vajutama, tehes enda kaadrisse saamise lihtsamaks. Siinkohal aga muutuvad asjad keeruliseks ning ta\u0308iesti arusaamatuks. Kui enamasti liigub kaameratel selfie-rez\u030ciimi tarvis ekraan u\u0308les, siis E-PL8 puhul see la\u0308heb alaossa. Sellel on kaks miinust: Esiteks, va\u0308ga paljud blogijad ja vlogijad seavad kaamera tihti statiivile. Kui kaamera on statiivil, ei ole vo\u0303imalik end ekraanilt na\u0308ha, ra\u0308a\u0308kimata selle puutetundlikkuse a\u0308ra kasutamisest. Teiseks, kui statiivi pole, vo\u0303iks ju kaamera paigutada lihtsalt u\u0308ksko\u0303ik, millisele horisontaalsele pinnale, kuid taaskord \u2013 kui ekraan liigub alla, on see variant veel rohkem va\u0308listatud kui statiivi kasutamine. Mis loogika sellise lahenduse taga on, ja\u0308a\u0308b arusaamatuks."}, {"text_idx": "#000011", "text": "Kui tahta videoblogi tegemiseks asetada kaamera lauale nii, et ennast ka na\u0308eks, siis see paraku on vo\u0303imatu"}, {"text_idx": "#000012", "text": "U\u0308ks po\u0303hjustest vo\u0303ib olla loomulikult kaamera u\u0308ldine disain. Ekraanist u\u0308lespoole ja\u0308a\u0308b veel ohtralt ruumi ning va\u0308lgupesa ulatub tagaku\u0308ljel kerest va\u0308ljapoole koos u\u0308hendusega, kuhu la\u0308heb elektrooniline pildiotsija, mida saab juurde soetada. Ilmselgelt segab see ekraani u\u0308lespoole po\u0308o\u0308ramist, kuid sellisel juhul vo\u0303iks lihtsalt terve asja u\u0308mber disainida sest ekraani liigutamise mehhanism on samuti segadusttekitav. Esmalt peab ekraani liigutama alla, ning seeja\u0308rel on vo\u0303imalik see va\u0308lja to\u0303mmata. Kui turundada kaamerat elustiilikaamerana, vo\u0303iksid selle eesma\u0308rgi jaoks ka elementaarsed omadused olemas olla ning seda veidrate ekraanihingedeta."}, {"text_idx": "#000013", "text": "Sisselu\u0308litamisaeg on va\u0308ga lu\u0308hike. Kui ees on 14-42mm f/3.5-5.6 EZ kit-objektiiv, siis sel juhul ohverdab valmisoleku aega just objektiiv ise ning pa\u0308rast nupuvajutust saab pildistama asuda ca sekundi pa\u0308rast. Kui ees on aga objektiiv, mis ei vaja enne elementide liigutamist pildistamisoleku saavutamiseks, on tegu u\u0308limalt kiire su\u0308steemiga."}, {"text_idx": "#000014", "text": "Samuti vo\u0303ib jagada vaid kiiduso\u0303nu ka autofookusele. Heades valgusoludes leiab kaamera 81 teravustamispunktiga su\u0308steem fookuse koheselt, ka kit-objektiiviga. Kui valgusolud on ha\u0308maramad, vo\u0303ib tekkida va\u0308ike viivitus fookuse leidmisega kuid minul ei o\u0303nnestunud kordagi mo\u0308o\u0308da teravustada. Autofookus ja\u0308a\u0308b ha\u0308tta vaid olukordades, kus on fookusesse tarvis saada objekt, mis on va\u0308iksem kui teravustamispunkt. Pa\u0308ris peegelkaamera ta\u0308psust ei tasugi oodata kuid ootaks sellise kaliibriga kaameralt veidi rohkem. Vaatamata sellele pisiasjale on tegu va\u0308ga hea autofookussu\u0308steemiga, mille peale vo\u0303ib loota pea igas olukorras."}, {"text_idx": "#000015", "text": "Nagu Olympustel ikka, on ka sellel kaameral 3,5-astmeline stabilisaatorisu\u0308steem sisseehitatud."}, {"text_idx": "#000016", "text": "Tegu on siiski kaameraga, millega tehtud pilte peab olema vo\u0303imalik ka kiiresti jagada. Selle jaoks on kaameral sisse ehitatud WiFi, millega on vo\u0303imalik luua u\u0308hendus nutiseadmega, kuhu on alla to\u0303mmatud rakendus nimega Olympus Image Share. U\u0308henduse loomiseks tuleb kaameras sisse lu\u0308litada WiFi, nutirakendusega ska\u0308nnida kaamera ekraanile kuvatav QR kood ning u\u0308hendus ongi loodud. Rakendus vo\u0303imaldab kasutada nutiseadet pa\u0308a\u0308stikuna ning kuvab ekraanile ka reaalajas pildi. Seeja\u0308rel kui pilt on tehtud vo\u0303i on soov enne pildistatud fotosid ma\u0308lukaardilt ka\u0308tte saada, on vo\u0303imalik sirvida fotosid ning meeldivad nutiseadmesse alla to\u0303mmata. Kolmanda funktsioonina vo\u0303imaldab rakendus pilte ka to\u0308o\u0308delda. Filtrid on samad, mida on vo\u0303imalik kaameras juba enne pildistamist valida kuid see-eest saab piltidele lisada kirja."}, {"text_idx": "#000017", "text": "Vo\u0303ib kohe alustuseks a\u0308ra o\u0308elda, et pildikvaliteet on va\u0308ga hea. Mu\u0308rataluvus on sellise va\u0308ikese sensori kohta u\u0308limalt eeskujulik ning isegi ISO 3200 on pilt veel ta\u0308iesti kasutatav. Joonise pehmenemist on ma\u0308rgata kuid mitte midagi u\u0308letamatut, mida veidikese teravuse lisamisega parandada ei saa. Veebis kuvamiseks vo\u0303ib vabalt ja\u0308tta ka ISO 12800, mis teatud oludes suudab tagada ta\u0308iesti joonise. See teeb kaamerast hea ning kompaktse reisikaaslase/igapa\u0308evakaamera erinevatesse oludesse, mille puhul ei tasu karta, et see hakkama ei saa."}, {"text_idx": "#000018", "text": "Valgetasakaal on see-eest on aga asi, mida leidsin end pidevalt seadistamast erinevate valikute vahel. RAW-formaadis saab seda loomulikult teha ka ja\u0308relto\u0308o\u0308tluses kuid JPG puhul sellist varianti pole ning kaamera ise ei saa ko\u0303ige paremini parima valge tasakaalu valimisega hakkama ning seda just siseruumides. Selle vastu ei pea aga hakkama Kelvinitega tegelema, vaid piisab ka halogeenlambi seadistus valida ning tulemus paraneb ma\u0308rgatavalt."}, {"text_idx": "#000019", "text": "Seda kaamerat kokku vo\u0303ttes valdavad mind u\u0308ldiselt head emotsioonid. U\u0308tlen u\u0308ldiselt sest veidi ja\u0308a\u0308b kriipima ekraani po\u0308o\u0308ramise su\u0308steem. Elustiilikaamera kohta ootaks, et see pakub ka ta\u0308ielikku funktsionaalsust kuid allapoole ka\u0308iv ekraan tekitab takistusi. Kellele see pole oluline, selle jaoks on tegemist suurepa\u0308rase kaameraga, mis pakub suurepa\u0308rast pildikvaliteeti ka ko\u0303rge ISO tundlikkusega pildistades. Samuti on kaamera ka\u0308sitsemine vo\u0303rdlemisi lihtne. Keda nutitelefoni vo\u0303i kompaktkaamera kvaliteet ei rahulda, see vo\u0303iks kindlasti vaadata E-PL8 poole."}, {"text_idx": "#000023", "text": "Pentax K-70 \u2013 suurepa\u0308rane peegelkaamera algajale fotohuvilisele..."}, {"text_idx": "#000028", "text": "Huawei Band 8 aktiivsusmonitor \u2013 ilus ent pisiprobleemidega nutimasin su randmel"}, {"text_idx": "#000031", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]